Készítette: Bolykóné dr. Mondru Beáta

igazgató

Térítési Díj és tandíj szabályzat  
2023-2024. tanév

Líra Zeneiskola Alapfokú Művészeti Iskola

**Általános rendelkezések**

A szabályzat hatálya kiterjed a Líra Zeneiskola Alapfokú Művészeti Iskolával tanulói jogviszonyban álló tanulókra, valamint azokra a nem tanköteles személyekre, akik nem állnak tanulói jogviszonyban a nappali oktatás munkarendje szerint más oktatási intézménnyel, valamint, akik betöltötték a 22. életévüket és utána kívánják igénybe venni az iskola szolgáltatásait.

Az alapfokú művészeti iskolában a költségvetési támogatás meghatározásánál akkor lehet a tanulót egy tanulóként figyelembe venni, ha a tanítási év átlagában, tanítási hetenként a tanuló részére biztosított négy foglalkozás együttes időtartama

1. zeneművészeti ágban csak egyéni foglalkozás vagy egyéni és csoportos foglalkozás esetén legalább százötven

perc,

1. kizárólag csoportos foglalkozás esetén – minden művészeti ágban – legalább száznyolcvan perc.

Az Nkt. egyes rendelkezéseinek végrehajtásáról szóló Korm. rendelet alapján a tanuló térítési díj ellenében igénybe vett heti tanórai foglalkozásainak összes időtartama nem haladhatja meg a háromszáz percet. Ha a tanuló több alapfokú művészeti iskolával létesít tanulói jogviszonyt, vagy egy alapfokú művészeti iskolában több művészeti ág képzésében vesz részt, a tanulónak, kiskorú tanuló esetén a szülőnek írásban nyilatkoznia kell arról, hogy melyik iskolában, melyik művészeti ágban vesz részt térítésidíj-fizetési kötelezettség mellett a képzésben. Az intézmény vezetője köteles a szülőtől a nyilatkozatot beszerezni.

Az (1)–(2) bekezdésben meghatározott idő számításánál az alapfokú művészeti iskola által a tanuló részére biztosított foglalkozások idejét kell figyelembe venni, függetlenül attól, hogy a tanuló azokon részt vett, vagy igazoltan vagy igazolatlanul távol maradt.

***A 229/2012. (VIII. 28.) Korm. Rendelet a nemzeti köznevelésről szóló törvény végrehajtásáról rendelkezései az egyházi köznevelési intézmény és a magán köznevelési intézmény által nyújtott szolgáltatásokra vonatkozó sajátos szabályokról***

**„37. §** (1)[50](http://net.jogtar.hu/jr/gen/hjegy_doc.cgi?docid=A1200229.KOR&amp;lbj50param) Az egyházi köznevelési intézmény és a magán köznevelési intézmény szolgáltatásainak igénybevételét az Nkt. 31. § (1) bekezdés c) pontja szerinti fizetési kötelezettséghez kötheti, kivéve, ha az egyházi köznevelési intézmény vagy a magán köznevelési intézmény közoktatási megállapodás, köznevelési szerződés vagy egyoldalú nyilatkozat alapján részt vesz a köznevelési közszolgálati feladatok ellátásában, ebben az esetben a kötelező feladatellátásban érintettek vonatkozásában a 33-36. §-ban foglaltakat kell alkalmazni.

1. Az egyházi köznevelési intézmény és a magán köznevelési intézmény fenntartója - az (1) bekezdésben foglaltakra figyelemmel - meghatározza azokat a szabályokat, amelyek alapján a köznevelési intézmény vezetője dönt a tandíj mértékéről, az adható kedvezményekről és a befizetés módjáról.

(4) Az egyházi köznevelési intézmény és a magán köznevelési intézmény, ha a tanuló alapfokú művészetoktatásban, illetve szakképesítés megszerzésére irányuló képzésben vesz részt, beiratkozáskor köteles beszerezni a tanuló, kiskorú tanuló esetén a szülő írásbeli nyilatkozatát azzal összefüggésben, hogy meg lehessen állapítani, hogy a tanuló az érintett képzést ingyenesen, térítési díj vagy tandíj megfizetése mellett jogosult igénybe venni.”

**Térítési díj ellenében igénybe vehető szolgáltatások**

**34. §** (1) Az állami szerv, az állami intézményfenntartó központ, az állami felsőoktatás intézmény, az önkormányzat, az önkormányzati társulás által fenntartott köznevelési intézményekben térítési díj ellenében igénybe vehető szolgáltatások:

1. a 33. §-ban meg nem határozott egyéb foglalkozások,
2. alapfokú művészetoktatásban a heti hat tanórai foglalkozás a főtárgy gyakorlatának és elméletének elsajátításához, valamint tanévenkénti egy meghallgatás és egy művészi előadás, valamint e szolgáltatások körében az iskola létesítményeinek, felszereléseinek használata, továbbá az állami vizsga és a tanulmányok alatti vizsga.

**Tandíj megfizetése mellett igénybe vehető szolgáltatások**

**36. §** (1) Az állami szerv, az állami intézményfenntartó központ, az állami felsőoktatási intézmény, az önkormányzat és az önkormányzati társulás által fenntartott köznevelési intézményekben tandíj megfizetése mellett igénybe vehető szolgáltatások:

a)[45](http://net.jogtar.hu/jr/gen/hjegy_doc.cgi?docid=A1200229.KOR&amp;lbj45param) alapfokú művészetoktatásban a heti hat tanórát meghaladó tanórai foglalkozás, a tanulmányi követelmények nem teljesítése miatt az évfolyam második vagy további alkalommal történő megismétlése, továbbá minden tanórai foglalkozás annak, aki nem tanköteles, feltéve, hogy nem áll tanulói jogviszonyban a nappali rendszerű vagy nappali oktatás munkarendje szerinti oktatásban, valamint annak, aki a huszonkettedik életévét betöltötte.

**A térítési díj és a tandíj megállapítása, befizetésének módja, mentességek, egyéb kedvezmények**

A fizetendő térítési díj és a tandíj mértékét az adott tanévre vonatkozóan a szabályzatban foglaltak alapján az intézmény igazgatója határozat formájában állapítja meg a tanév megkezdésének időpontjáig.

* A tanulók a térítési díj és a tandíj összegét az alábbiak szerint kötelesek beifizetni az intézmény felé:
  + az I. féléves díjat november 30-ig,
  + a II. féléves díjat március 31-ig.
* Az intézmény vezetője kérésre lehetőséget nyújthat a térítési díj és a tandíj választható havi, megfizetésére.
* Az intézmény vezetője a térítési díj és tandíj megállapításával és megfizetésével kapcsolatos adatokról nyilvántartást vezet.
* A fizetendő térítési díj és a tandíj mértékéről szóló határozat ellen felülbírálati kérelem nyújtható be.
* A befizetés történhet készpénzben illetőleg a fenntartó számlájára történő közvetlen befizetéssel.

***A térítési díj mértéke***

A 18. és 22. életév betöltésének időpontját naptári évenként szeptember 1. dátummal vesszük figyelembe.

**35. §** (1) Az állami szerv, az állami felsőoktatási intézmény, az önkormányzat és az önkormányzati társulás által fenntartott köznevelési intézményekben a térítési díj összege tanévenként, a tanévkezdéskor a szakmai feladatra számított folyó kiadások egy tanulóra jutó hányadának

b)[43](http://net.jogtar.hu/jr/gen/hjegy_doc.cgi?docid=A1200229.KOR&amp;lbj43param) öt-húsz százaléka a 34. § (1) bekezdés b) és c) pontjában meghatározott esetben tizennyolc éven aluli tanulóknál,

1. tizenöt-negyven százaléka a 34. § (1) bekezdés b) pontjában meghatározott esetben tizennyolc éven felüli, de huszonkettő éven aluli tanulóknál,

***18 év alatti növendékek esetében a térítési díjak összege:***

|  |  |  |  |
| --- | --- | --- | --- |
| **Művészeti ág** | **Évfolyam** | **Tanuló státusza** | **Térítési díj/tanév** |
| Zeneművészet/ Színművészet | Alapfok | hátrányos helyzetű vagy jegyzői védelem alatt álló, SNI-s | 0 Ft |
| Zeneművészet/ Színművészet | Szolfézs  előképző (csoportos | hátrányos helyzetű vagy jegyzői védelem alatt álló,  SNI-s | 0 Ft |
| Zeneművészet | Alapfok | térítési díjas | 14.000 Ft |
| Zeneművészet | Szolfézs  Előképző | térítési díjas | 6. 000 Ft |
| Zeneművészet | Alapfok | kedvezményben részesülő | 8.000 Ft |
| Zeneművészet | Szolfézs  Előképző | kedvezményben részesülő | 4.000 Ft |
| Színművészet | Alapfok | térítési díjas | 8.000 Ft |
| Színművészet | Alapfok | kedvezményben részesülő | 5.000,- Ft |

***18 év feletti növendékek esetében a térítési díjak összege:***

|  |  |  |  |
| --- | --- | --- | --- |
| **Művészeti ág** | **Évfolyam** | **Tanuló státusza** | **Térítési díj/tanév** |
| Zeneművészet/ Színművészet | Alapfok | hátrányos helyzetű vagy jegyzői védelem alatt áll | 0 Ft |
| Zeneművészet | Alapfok | térítési díjas | 30. 000 Ft |
| Zeneművészet | Alapfok | kedvezményben részesülő | 15.000 Ft |
| Színművészet | Alapfok | térítési díjas | 17.000 Ft |
| Színművészet | Alapfok | kedvezményben részesülő | 9.000 Ft |
|  |  |  |  |

***Térítési díj mentességek***

1. A Kt.114§ (2) bekezdése alapján minden esetben ingyenes a halmozottan hátrányos helyzetű tanuló, a testi, érzékszervi, középsúlyos értelmi fogyatékos és az autista tanuló részére az oktatásban való részvétel és a kollégiumi ellátás, beleértve az első alapfokú művészetoktatásban való részvételt is. Az enyhe értelmi fogyatékos tanuló részére ingyenes egy alapfokú művészetoktatásban való részvétel és a második szakképesítés megszerzése.

**A tandíj mértéke**

A tandíj fizetés mértéke a szakmai feladatra - a tanévkezdéskor számított - folyó kiadások egy tanulóra jutó hányada, de azt nem haladhatja meg.

Ø A tandíj zeneművészeti ágon évi 105 000 Ft.

Ø Az előképző évfolyamokon a művészeti ágra érvényes tandíj felét kell fizetniük. Ø Második tanszak esetén a tandíj mértéke évi 50 000 Ft.

**A térítési díj és a tandíj befizetésének módja**

A térítési- és tandíj egy tanévre szólnak.

Az intézmény vezetője lehetőséget nyújthat a térítési díj és a tandíj választható havi, kéthavi, negyedéves, féléves, valamint éves megfizetésére.

A tanulók a térítési, a tandíj féléves összegének minimus 2 havi részletét beiratkozáskor kötelesek megfizetni, a fennmaradó összeget legkésőbb az első félévben november 30-ig, a második félévben március 31-ig kötelesek befizetni.

Az intézmény vezetője a térítési díj, a tandíj és a megállapításával és megfizetésével kapcsolatos adatokról tanulónként számítógépes nyilvántartást vezet, amit 5 évig megőrzi.

A térítési díjak kivetésére és visszaigazolására a „Szülői Nyilatkozat” vonatkozó szövegrésze szolgál.

**Mentesség**

*Jogosultság*

A nemzeti köznevelésről szóló törvény végrehajtásáról szóló 229/2012. (VIII. 28) Kormányrendelet 34.§ (1) b 9 pontja, 35.§ (1) b) és c) pontjai valamint a 36.§ (1) bekezdés a) pontja és (2) bekezdése alapján:

„A művészetoktatásért fizetett térítési díjból száz százalékos kedvezményre jogosultak a hátrányos helyzetűek, a halmozottan hátrányos helyzetűek, a testi, érzékszervi, középsúlyos vagy enyhe értelmi fogyatékos, továbbá az autista tanulók. A kedvezmény elbírálása a szülő kérelmére a jogszabályokban meghatározottak szerint történik. A kedvezmény megállapításához díjfizetésre kötelezettnek be kell nyújtania a kedvezményre való jogosultságról szóló határozat másolatát. A kedvezmény fennállásában történt változást a fizetésre kötelezettnek az intézmény vezetőjének a változást követő 15 napon belül be kell jelenteni. A térítési díj fizetési kedvezmény addig az időpontig jár ameddig a kedvezményre való jogosultságot megalapozó helyzet fennáll.” További fenntartói határozat alapaján adható mentesség gyermekvédelmi támogatásban részesülők jegyzői határozata alapján, valamint az intézményben dolgozó pedagógus gyermeke részére.

*A fentiekből a következő intézményi eljárási rend következik:*

1.) A szülőnek a száz százalékos térítési díj kedvezmény igénybevételére a tanulói jogviszonyt megalapozó dokumentumokhoz (Jelentkezési lap/Szülői nyilatkozat) csatolnia kell a kedvezményre való jogosultságot igazoló határozatot.

2.) A korábbi gyakorlatnak megfelelően száz százalékos kedvezményre jogosultak a testi, érzékszervi, középsúlyos vagy enyhe értelmi fogyatékos, továbbá az autista tanulók. Esetükben a fogyatékosságot, illetve autizmust igazoló határozatot kell a kérelem mellékleteként benyújtani. (SNI). Ugyancsak fizetési mentességet kapnak az iskola dolgozóinak saját gyermekei.

3.) A hátrányos, illetve a halmozottan hátrányos helyzetű tanulók száz százalékos kedvezményhez a hátrányos, illetve halmozottan hátrányos helyzetről szóló határozatot kell benyújtani. A hátrányos, illetve a halmozottan hátrányos helyzet megállapítását a lenti gyermekvédelmi törvényben található jogszabály szerint a gyámhatóság végzi, tehát nem az intézmény bírálja el.

4.) A rendszeres gyermekvédelmi támogatásban részesjülők jegyzői határozat alapján szintén száz százalékos kedvezményben részesülnek a határozat bemutatásával.

5.) Az intézmény igazgatója a kérelem és szükséges mellékletei alapján határozatban megállapítja a térítési díj kedvezményt.

6.) A kedvezményre való jogosultság körülményeiben való változást a szülő 15 napon belül köteles az intézmény vezetőjének bejelenteni.

7.) A térítési díj fizetési kedvezmény addig az időpontig jár ameddig a kedvezményre való jogosultságot megalapozó helyzet fennáll.

**Kedvezmények**

**Családi kedvezmény**

Azon családok számára, akiknek gyermekei közül kettő, vagy több is a Líra Zeneiskola Alapfokú Művészeti Iskola növendéke családi kedvezményt biztostounk, melynek összege gyermekenként a kedvezményes térítési díjjal megyegyezik.

***Rászorulók kedvezménye***

A térítési díjfizetési kötelezettség alá eső nagykorú tanuló, illetve kiskorú tanuló esetén törvényes képviselője - a szociális helyzetre való hivatkozással - **kérheti a fizetendő díj részletekben történő megfizetését, mérséklését.** Kérelmét a beiratkozási lap ide vonatkozó részének kitöltésével adhatja be.

* + A kérelem – oka lehet:
    - iskolánkban a család több gyermeke tanul,
    - a családban az 1 főre jutó jövedelem nem haladja meg 85.500 Ft-ot (öregségi nyugdíjminimum háromszorosa)

**Tandíjkedvezmény**

# A tandíjakra kedvezmény nem kérhető!

**Záró rendelkezések**

Jelen szabályzat a Líra Zeneiskola Alapfokú Művészeti Iskola minden tanulójára érvényes.

A térítési díj és tandíj fizetési szabályzat felülvizsgálatát és a szükséges módosítások elvégzését minden évben legkésőbb április 20-ig kell elvégezni (a költségvetés és a mindenkori infláció figyelembe vételével).

A változások a következő tanévtől érvényesek.

Az aktuális szabályzatot minden tanulóval és szülővel a szokott módon – honlap-faliújság - ismertetni kell.

A térítési díj szabályzat megtalálható a székhely irodájában.

A térítési díj következő évi változásáról a tanulókat tájékoztatni kell minden tanév május 15. napjáig. Jelen szabályzat 2023. szeptember 1.-jétől lép érvénybe.

|  |  |  |
| --- | --- | --- |
| *Tiszabábolna, 2023. április 20.* | *p.h.* | Bolykóné dr. Mondru Beáta |
| *igazgató* | | |

Fenttartó hóváhagyta: